ועדת הכלכלה, כנסת 16, פרוטוקול מספר 125, 2004-01-07 09:00

שלום שמחון: הצעת חוק משק הדלק (הגבלת הפעלה ומכירת דלק לתחנות תדלוק הפועלות שלא כדין), התשס"ג-2003, של חברת הכנסת מלי פולישוק, והצעת חוק משק הדלק (הגבלת מכירה לתחנות תדלוק פהועלות שלא כדין), התשס"ג-2003, של חבר הכנסת שלום שמחון.

שלום שמחון: יש לנו כוונה לאחד את הצעות החוק האלו להצעת חוק אחת.

שלום שמחון: הממשלה הביאה לנו את התייחסותה ואמרה שיש בכוונתה להניח הצעת חוק דומה.

שלום שמחון: אנחנו לא נאפשר לממשלה להמתין כדי להגיש את הצעת החוק, אלא נאפשר לה להגיש ליועצת המשפטית את ההשגות או את ההשלמות שצריכות להשתלב בהצעת החוק המאוחדת.

שלום שמחון: עד הישיבה הבאה משרד המשפטים יצטרך להגיש השלמות שהוא חושב שיש מקום לדון בהן.

שלום שמחון: כשעברנו על הסטנוגרמה הבוקר ראינו שיש אומנם הצעה של השר לעשות תיאום עם הממשלה, אבל תיאום זה לא אומר להחליף את הצעת החוק הפרטית בהצעת חוק ממשלתית.

חגית אייזנמן: הצעת החוק הממשלתית היא ברוח ההצעות הפרטיות.

חגית אייזנמן: הממשלה החליטה לתמוך בהצעות החוק האלו בתנאי שהנושא יתואם איתה.

חגית אייזנמן: אם הנוסח לא מתואם עם הממשלה, יכול להיות שהממשלה לא תתמוך בחוק הזה.

שלום שמחון: הממשלה רשאית לא לתמוך בחוק הזה.

שלום שמחון: לגבי הצעת החוק של חברת הכנסת מלי פולישוק-בלוך אין שום התנייה של הממשלה.

שלום שמחון: שר התשתיות אמר שהממשלה תומכת בהצעת החוק של חברת הכנסת מלי פולישוק, רק היא תצטרך לעבור כמה שינויים שייעשו בהסכמה עם המציעה.

חגית אייזנמן: גם פה מדובר על תיאום עם חברת הכנסת פולישוק.

חגית אייזנמן: אנחנו נעביר נוסח חלופי.

שלום שמחון: תגישו הצעת חוק.

חגית איזנמן: אנחנו חושבים שצריך להכניס כמה שינויים מאוד מהותיים, שיאפשרו לנו ליישם את החוק.

חגית איזנמן: בהצעות הנוכחיות אי אפשר ליישם את החוק.

שלום שמחון: אנחנו מאחדים את שתי הצעות החוק להצעת חוק אחת.

שלום שמחון: הממשלה תהיה רשאית להעביר ליועצת המשפטית של הוועדה השלמות או תיקונים שצריך לתקן.

שלום שמחון: אני אביא את זה לדיון בישיבה הבאה.

שלום שמחון: היום נשמע את ההערות של כל החברים, ובישיבה הבאה, אחרי שתעבירו את ההשלמות לחוק, אנחנו נקריא את החוק ונעביר אותו לקריאה ראשונה.

שלום שמחון: זה לוח הזמנים.

שלום שמחון: כמה זמן אתם צריכים לעניין?

שלום שמחון: שבועיים זה בסדר?

חגית אייזנמן: שבועיים, שלושה.

חגית אייזנמן: אנחנו מציעים לנהל רשימה של תחנות דלק מורשות ורשימת משנה של התחנות הלא מורשות.

חגית אייזנמן: הרשימה של התחנות המורשות היא רשימה שיש דרכים ודאיות לערוך אותה.

שלום שמחון: מה שאתם מציעים זה להגביר את האכיפה דווקא על תחנות הדלק המורשות.

חגית אייזנמן: לא.

חגית אייזנמן: ברגע שיש רשימה של תחנות דלק מורשות, אז לכל מי שאיננו ברשימה הזאת אסור למכור.

חגית אייזנמן: אם אני עושה רשימה של תחנות דלק בלתי מורשות, יכולות כל יום שני וחמישי לצוץ תחנות בלתי מורשות שלא הובאו לידיעתנו.

חגית אייזנמן: ברגע שיש רשימה של תחנות מורשות, אני יודעת בוודאות שהתחנות האלו מורשות, כאשר כל היתר אינן מורשות.

חגית אייזנמן: אנחנו מדברים על 3 סוגים של תחנות: תחנות דלק ציבוריות, תחנות דלק פנימיות ומחסנים קמעונאים.

חגית אייזנמן: ברשימה אנחנו מתכוונים לכלול רק את תחנות הדלק הציבוריות.

חגית אייזנמן: לגבי שני האחרים אנחנו נבקש אחת לשנה שיוגש תצהיר על כך שהן לא מוכרות לציבור.

שלום שמחון: מה מבחינת

שלום שמחון: כם המעמד של תחנות הדלק הפנימיות?

חגית אייזנמן: אסור להן למכור לציבור.

אהוד יחיאל: תחנה פנימית לצרכים פנימיים של קבוצה מסויימת, אם זה קיבוץ, מושב, מפעל.

חגית אייזנמן: היא מוגדרת כתחנה לצריכה עצמית.

חגית אייזנמן: הסנקציה למי שמוכר ישירות לתחנת דלק תהיה סנקציה פלילית.

חגית אייזנמן: הסנקציה לחברת דלק שמוכרת באמצעות סוכן תהיה יותר בתחום המנהלי, כאשר אם יש עבירה חוזרת תהיה אפשרות של מחיקה מהמרשם שכרגע מנוהל במשרד התשתיות הלאומיות.

חגית אייזנמן: לא מצאנו לנכון לכלול סנקציות ישירות על תחנות הדלק, מאחר שסנקציות כאלו קיימות בחוק התכנון והבנייה ובחוק רישוי עסקים.

אסף מאיר: אין לנו עם שתי הצעות החוק איזו שהיא בעיה.

אסף מאיר: אנחנו לא מתנגדים.

אסף מאיר: אנחנו חשבנו שנכון שזה יהיה במסגרת איזה שהוא חוק אחד כולל במשק הדלק.

אסף מאיר: יכול להיות שכשנקריא את החוק יהיו לנו פה ושם הערות.

שלום שמחון: לא היתה שום כוונה לסגור את תחנות הדלק הפנימיות.

שלום שמחון: זאת לא היתה כוונת הדברים.

שלום שמחון: אני רוצה להפנות אתכם לחוות הדעת של הממונה על ההגבלים העסקיים לגבי תחנות הדלק הפנימיות.

שלום שמחון: ישנה חוות דעת של הממונה שאני מציע לכם לפנות אליה.

שלום שמחון: אני מציע לשותפה שלי לכלול תיקון לתחנות הדלק הפנימיות.

שלום שמחון: אין לנו כוונה בהזדמנות הזאת או בהזדמנות שהחקיקה הזאת מגיעה להכביד על תחנות הדלק שהן בסדר.

שלום שמחון: הכוונה היתה לתקוף את תחנות הדלק הלא מורשות.

שלום שמחון: מהתזכיר שלכם עולה שיש הכבדה.

שלום שמחון: זה לא נראה לי סביר.

חגית אייזנמן: אנחנו נתנו לפחות 3 חודשים שבהם התעכב הרשיון.

חגית אייזנמן: היו"ר שלום שמחון: אני לא מתכוון שאם באיזו שהיא תחנת דלק השירותים לא בסדר, אז ישללו לה את הרשיון.

חגית אייזנמן: זה מה שיכול להיות.

חגית אייזנמן: זאת לא הכוונה שלכם.

ברוך ובר: אנחנו כמובן תומכים בהצעה.

ברוך ובר: רצינו להוסיף מימד מסויים של תחנות דלק שמזהמות.

ברוך ובר: מן הראוי שבדרישות החוק האלמנטריות יינקטו אמצעים כלשהם נגדן.

אתי בנדלר: הם רוצים להשתמש בחוק הזה כדי לטפל בכל החוליים.

שלום שמחון: אם הכוונה באמצעות החוק הזאת לתת כלי לאכיפת חוק רישוי עסקים, חוקי התכנון והבנייה, אז זאת לא הכוונה.

שלום שמחון: הכוונה היא לתקוף נקודה מאוד בעייתית.

שלום שמחון: אל תתפסו עלינו טרמפ.

שלום שמחון: אם אתם רוצים לטפל במקומות אחרים אני אהיה שותף מלא, אבל לא בהזדמנות הזאת.

נועה בן-אריה: אנחנו תומכים בהצעה.

אתי בנדלר: באיזו הצעה?

אתי בנדלר: אני מניחה שהיושבים כאן לא ראו את טיוטת הצעת החוק שהגיעה אתמול ממשרד האנרגיה והתשתיות.

שלום שמחון: אנחנו דנים בשתי הצעות חוק פרטיות שאנחנו מעונינים לאחד לאחת.

שלום שמחון: לממשלה יש טיוטה להצעת חוק.

שלום שמחון: אנחנו נאפשר לממשלה לקראת הישיבה הבאה להעביר את כל ההערות, את כל ההשגות.

שלום שמחון: אנחנו נקיים על זה דיון בישיבה הבאה.

יעקב פרידגוט: אני מבקש שתפיצו את ההצעה הממשלתית.

לאה ורון: אין הצעה ממשלתית, יש ניסוחים והערות.

נועה אריה: להצעה שהוצעה כאן אין לנו התנגדות.

נועה אריה: גם אם תהיה הצעה ממשלתית בעניין, אז בבסיס אנחנו תומכים.

נועה אריה: רציתי לדעת מדוע הנושא של הפעלה בניגוד, בסטייה, או בחריגה מתנאי הרשיון לא נכנס כאן, והאם זה חלק מהעניין שאדוני היושב-ראש רצה למנוע.

שלום שמחון: אני לא חושב שלא צריך לטפל, רק אני לא חושב שבהזדמנות הזאת הממשלה צריכה להגביר את האכיפה שלה במיגור תופעה אחרת שהיא שלילית.

נועה בן-אריה: צריך לחשוב על דרך שבה פעולה בניגוד או בחריגה מהיתר תתאם את רוח מטרתו של החוק הזה.

שלום שמחון: נניח הייתי אומר שהשלטון המקומי לא יכול לגבות ארנונה מתחנות דלק פיראטיות, האם אז השלטון המקומי היה מקבל את זה?

נועה בן-אריה: בוודאי שלא, אבל יש הרבה עסקים שהארנונה לא נגבית על סמך הסדרתם או על סמך קבלת רשיון עסק לפעילותם.

שלום שמחון: אני חושב שאם על השלטון המקומי היו אוסרים לגבות ארנונה מעסקים לא חוקיים, אז מספר העסקים הלא חוקיים היה מצטמצם בקנה מידה גדול.

שלום שמחון: ברור שראש רשות שרוצה לאזן את תקציבו יגבה מעסקים לא חוקיים ארנונה.

נועה בן-אריה: לו כל רשויות התכנון ורשויות הרישוי, לרבות כל משרדי הממשלה והמשרדים המתואמים, היו פועלים בתיאום מושלם, אז לא היינו נתקלים בתופעה של כל כך הרבה מקומות לא מורשים.

נועה בן-אריה: לא רק הרשויות המקומיות נמצאות במאגר הזה.

אתי בנדלר: מה את מציעה?

נועה בן-אריה: אני מציעה שיוכנס הנושא של חריגה, סטייה מהיתר.

אתי בנדלר: זאת אומרת שתחנת דלק ציבורית שבנתה שירותים בגודל קצת קטן או גדול מההיתר.

אתי בנדלר: .

נועה בן-אריה: צריך לחשוב על מנגנון.

נועה בן-אריה: צריך לחשוב על הכנסת ההוראה הזאת כך שהיא תתאם את הרוח ואת מטרת החוק.

נועה בן-אריה: הנושא שעל בסיסו הוצע החוק הזה הוא לא על שירותים.

אתי בנדלר: אני מציעה שתגבשי הצעה שאפשר יהיה לדון בה.

נועה בן-אריה: לא מצאנו בסעיף 10 את הנושא של הסמכת הרשויות המקומיות לאכוף את החוק הזה, לרבות טיפול באמצעות בית משפט לעניינים מקומיים והשבת הקנסות לקופת הרשות המקומית.

נועה בן-אריה: אנחנו עשינו את זה כמה וכמה פעמים במספר חוקים.

אתי בנדלר: את רוצה לאפשר לתביעה העירונית לפנות לבית משפט לעניינים מקומיים בבקשה לתת צו שיפוטי לכלול תחנת דלק מסויימת ברשימת התחנות הבלתי מורשות?

אתי בנדלר: מאיזה עילות?

נועה בן-אריה: מאותן עילות שמוסדרות בחוק.

יהודה זמרת: משרד הפנים תומך בתוכנית העומדת ביסוד הצעות החוק.

יהודה זמרת: הממשלה התנתה את זה בתיאום נוסח.

יהודה זמרת: משרד התשתיות הלאומיות עוד לא תיאם את הנוסח עם משרדי הממשלה האחרים.

יהודה זמרת: במהלך התיאומים נעלה את ההסתייגויות שיש לנו.

ידידיה אריה: המשרד לביטחון פנים תומך בעיקרון של הצעת החוק.

ידידיה אריה: יש לנו הערות לגבי הנוסח.

ידידיה אריה: את זה נעשה ישירות מול משרד התשתיות.

שלום שמחון: אבל החוק פה הוא לא של משרד התשתיות.

ידידיה אריה: אנחנו היינו בתמונה כאשר משרד התשתיות הציע את הצעת החוק הזאת.

שלום שמחון: אין לי שום דבר נגד משרד התשתיות, אבל הצעת החוק שמונחת כאן היא לא הצעת חוק ממשלתית.

שלום שמחון: היא לא על פי הקצב של הממשלה, אלא על פי הקצב של הוועדה.

שלום שמחון: אני לא רוצה שתתייחסו למה שלא מונח על השולחן.

יהודה זמרת: יש החלטה של ועדת שרים שמתנה את תמיכת הממשלה בתיאום נוסח.

יהודה זמרת: משרד התשתיות הוא שליח הממשלה בנושא.

שלום שמחון: אני לא עושה הורדת ידיים עם הממשלה.

שלום שמחון: אנחנו לא מדברים פה בהצעה ממשלתית.

שלום שמחון: על השולחן מונחות 2 הצעות חוק פרטיות.

שלום שמחון: יש טיוטה של משרד התשתיות שהועברה לפה.

שלום שמחון: חלקים ממנה ישולבו בתוך הצעות החוק האלו.

שלום שמחון: אם הממשלה רוצה להגיש הצעת חוק משל עצמה, היא מכירה את הדרך.

שלום שמחון: היא צריכה לעבוד קצת יותר מהר.

שלום שמחון: לצערי, היא לא עושה את זה.

שלום שמחון: הקצב שלה מאוד איטי.

שלום שמחון: בישיבה הבאה אני אקיים דיון על הפרטים שתרצו לכלול בהצעת החוק.

שלום שמחון: חברי הכנסת יצטרכו להצביע על הפרטים האלה.

ידידיה אריה: הערות לנוסח להצעות שמונחות על השולחן יועברו ישירות ליועצת המשפטית של הוועדה.

ענת קליין: החוק בנוסחו היום נראה לנו הרבה יותר מידתי מהנוסחים הקודמים.

ענת קליין: אנחנו מתנגדים ליוזמה של מרכז השלטון המקומי להרחיב את תחנות התדלוק הבלתי חוקיות גם לתחנות תדלוק שחורגות מהיתר בנייה שיש להן.

ענת קליין: אנחנו חושבים שהסנקציות שיש בחוק הן סנקציות גורפות, שלא צריך להחיל אותן על תחנות תדלוק שחורגות מהיתר בנייה.

ענת קליין: אפשר לעשות שימוש לרעה בחוק הזה כדי לנגח תחרות שיכולה להיות.

שלום שמחון: יש פה את מה שכתבתם ב-12 במאי 2002.

ענת קליין: זאת עמדת הרשות.

יעקב פרידגוט: עברנו על שתי הצעות החוק.

יעקב פרידגוט: להצעה של אדוני היושב-ראש כמעט ואין לנו הערות, למעט הערה אחת.

יעקב פרידגוט: צריך לזכור שמדובר בהצעת חוק עם סנקציה פלילית לצידה, כאשר הכלל במשפט הפלילי הוא שכל דבר הוא מיותר חוץ ממה שאסור.

יעקב פרידגוט: הרעיון לעשות רשימה של תחנות מורשות כשכל אחד צריך לעשות שיעורי בית ולראות אם התחנה שהוא שולח אליה מטען כן נמצאת ברשימה או לא נמצאת ברשימה הוא רעיון מופרח מיסודו.

יעקב פרידגוט: החיים לא עובדים ככה.

יעקב פרידגוט: הדבר צריך להיות ברור ומרוכז.

יעקב פרידגוט: צריכה להיות רשימה של מה שאסור, לא של מה מותר.

יעקב פרידגוט: מחר יופיעו רשימות גם של בתי מלון מורשים, מכולות מורשות.

יעקב פרידגוט: לאן נגיע בצורה כזאת?

יעקב פרידגוט: הרעיון כפי שמובא בהצעת החוק של חבר הכנסת שלום שמחון הוא הרעיון הנכון.

יעקב פרידגוט: אני שמח שהיושב-ראש אמר שהוא לא יאפשר בהזדמנות הזאת לפתור עוד 20 בעיות של משרדי ממשלה שונים.

ישראל יניב: אנחנו נגד תחנות פיראטיות.

ישראל יניב: אנחנו מברכים על הצעת החוק.

ישראל יניב: אנחנו חושבים שהתופעה של תחנות פיראטיות זאת תופעה לא ראויה.

שלום שמחון: מה הופך תחנת דלק פנימית לתחנת דלק פיראטית?

ישראל יניב: התופעה של תחנות פיראטיות, שכולם כל כך מתנגדים לה, היא תופעה של השנים האחרונות.

ישראל יניב: בדרך כלל זה קם בתוך אזור עירוני, מוכר דלקים לכל אחד ומהווה סכנה בטיחותית כי תוקעים את זה במקומות ללא כל אישור.

ישראל יניב: היו תחנות כאלה בתל-אביב, עדיין יש תחנות כאלה בערים אחרות.

ישראל יניב: זאת הבעיה.

ישראל יניב: בואו נמקד את החוק הזה כנגד אותן תחנות פיראטיות.

ישראל יניב: יש תחנות פנימיות, בעיקר במגזר החקלאי, שמספקות דלקים לחברי המושב, לחברי הקיבוץ, לחוג מאוד מצומצם של לקוחות.

ישראל יניב: אנחנו בהצעת החוק הזאת לא מתכוונים לתחנות האלו.

דוד טל: האם אתה מצדד בזה שלתחנה פנימית יהיה אישור, יהיה איזה שהוא רשיון?

ישראל יניב: כן.

ישראל יניב: יש עוד חוקים במדינה.

ישראל יניב: אני לא חושב שהחוק הזה, שהוא חוק מאוד דרקוני, צריך לטפל בכל נושא התחנות בארץ.

ישראל יניב: הוא צריך להתרכז בתופעה של התחנות הפיראטיות.

ישראל יניב: התופעה הזאת מאוד בולטת.

ישראל יניב: אתה יכול לראות בירושלים, בתל-אביב, בבאר-שבע שליד בית ספר, במוסך, באוטו שמים משאבת דלק ומוכרים לכל אחד.

ישראל יניב: החוק הזה צריך לטפל בעבריינות הקשה של התחנות הפיראטיות.

ישראל יניב: במגזר החקלאי קמו תחנות שלגבי חלקן לא תמיד אפשר לאתר את כל המסמכים.

ישראל יניב: אין טעם להחיל את החוק הדרקוני הזה איפה שלא צריך.

ישראל יניב: אחד הדברים שאפשר להגיד זה שהחוק הזה מתייחס רק לתחנות פנימיות שקמו ב-7 השנים האחרונות.

ישראל יניב: זה יעשה בידול חד מאוד בין התחנות הפיראטיות, שכולם יודעים מה הכוונה.

ישראל יניב: .

אתי בנדלר: כולם יודעים מה הכוונה, רק מאוד קשה להגדיר את זה.

ישראל יניב: אני מציע שתמקדו את הפוקוס על אותן תחנות שנבנו ב-7 השנים האחרונות ללא היתר, ללא רשיון עסק וכו'.

אתי בנדלר: זאת אומרת שנניח לתחנת דלק פיראטית שצברה ותק בעבריינות?

שלום שמחון: השנים זה לא מאפיין.

ישראל יניב: זה יאפיין, אולי, 95% מהיקף הבעיה.

שלום שמחון: נשמעה פה עמדה ברורה של משרד התשתיות לגבי תחנות הדלק הפנימיות.

שלום שמחון: אני מבין שאתם נמצאים באיזה שהוא ויכוח מתמשך לגבי הקיום של תחנות הדלק הפנימיות והשירות הנוסף שהן נותנות מעבר לשירות הפנימי לחברים.

שלום שמחון: אני מבין שיש פה איזה שהוא ויכוח.

שלום שמחון: להצעת החוק הזאת אין כוונה להכשיר משהו שהוא לא הכוונה, אבל אני גם לא מוכן למנוע מכם את מה שהיה עד עכשיו.

שלום שמחון: צריך למצוא את האיזון הנכון בין שני הדברים.

שלום שמחון: הנוסח שהצעת נראה לי מרחיב מידי, למרות העובדה שהממונה על ההגבלים תומך בו.

ישראל יניב: היתה ועדה, שמונתה על ידי הממשלה, שתמכה בתחנות הפנימיות, כי היא חשבה שזה כלי שמשרת תחרות.

ישראל יניב: כבוד השופטת בן-פורת נזפה במשרד התשתיות על כך שהוא לא מיישם את העניין הזה.

ישראל יניב: לאורך כל הקו התחנות הפנימיות נראו כמשהו חיובי שתורם לתחרות.

ישראל יניב: אני לא אומר שהן לא צריכות לעמוד בחוקי איכות סביבה, בבטיחות.

ישראל יניב: .

יעקב פרידגוט: הן צריכות לעמוד בכל החוקים.

שלום שמחון: החוק הזה לא יגיד שלתחנות הדלק הפנימיות שעומדות בתקנים ובאישורים חברות הדלק לא יהיו מורשות למכור דלק.

שלום שמחון: הבעיה היא היכולת שלהם למכור החוצה.

ישראל יניב: השאלה מה מוגדר החוצה ולא החוצה.

שלום שמחון: השאלה היא אם מותר להן למכור לכל דיכפין דלק, או שאסור לכם?

ישראל יניב: בין למכור לכל אחד ללא למכור בכלל יש מרחק גדול.

ישראל יניב: אני הצעתי להגביל בשנים.

ישראל יניב: אם זה משרת חוג מסויים, כאשר כל לקוח מקבל מפתח שהוא יכול בעזרתו לתדלק זה דבר שהוא בסדר.

ישראל יניב: החשש שלי הוא שהחוק הזה יפגע ביכולת של התחנות האלה לפעול.

ישראל יניב: אני לא מבקש בהזדמנות הזאת הכשר לתחנה בקיבוץ, שמעכשיו תוכל למכור לכל אחד עם כרטיס אשראי או עם כסף מזומן.

שלום שמחון: למרות שאתה יודע שבחלק מהמקומות זה אכן קורה.

ישראל יניב: אם זה קורה, אז בוא נטפל בהם.

ישראל יניב: בוא לא ניקח את החוק הזה ונטפל בדברים שלא צריכים לטפל בהם.

ישראל יניב: יש עוד חוקים במדינה.

שלום שמחון: אנחנו מבקשים הצעה לניסוח לגבי תחנות התדלוק הפנימיות.

שלום שמחון: אני מבקש את עמדת המשרד לגבי המעמד של תחנות הדלק הפנימיות, שתהיה בכפוף לחוות הדעת של הממונה על ההגבלים העסקיים.

שלום שמחון: אנחנו ננסה לנתב בין האיזונים.

ישראל יניב: צריך להיזהר שטיוטת החוק הזאת לא תדכא את התחרות שצריכה להיות במרכזי הערים.

ישראל יניב: צריך לזכור שבערים הגדולות יש שליטה של פז, דלק, סונול של בערך שמונים ומשהו אחוז.

ישראל יניב: מה צריך לעשות?

ישראל יניב: צריך לאפשר באופן חוקי לתחנות זעירות לפעול במרכזי הערים, כדי להביא את התחרות לשם.

ישראל יניב: אני חושב שזאת גם עמדת הממונה על ההגבלים העסקיים.

ישראל יניב: הסנקציות שמופיעות פה הן חריפות מידי.

דוד טל: היית מעדיף שלא יהיו?

ישראל יניב: לא.

ישראל יניב: צריך לזכור מי הפושע.

ישראל יניב: הפושע בסופו של דבר זה מי שמקים את התחנה הלא חוקית.

ישראל יניב: זה שרוצים להשתמש בנו כדי לעזור ביישום החוק זה בסדר, אבל לבוא ולהגיד שנושאי משרה, דירקטורים ישאו בעונש של 18 חודשי כלא זה קצת חריף מידי.

ישראל יניב: צריך למצוא איזה שהוא איזון.

ישראל יניב: אני תומך בעמדה של משרד התשתיות, שצריך לטפל בספקי הדלק, אבל נדמה לי שהסנקציות קצת יותר מידי חריפות.

אתי בנדלר: היית מציע קנסות?

ישראל יניב: כן, מפני שיכול להיות מצב שהוא על גבול המחדל המנהלי.

דוד טל: שמעתי את דברי נציגת הממונה על ההגבלים.

דוד טל: אני חושש מאוד שיתקבל הרושם שהתחרות היא חזות הכל.

דוד טל: תחרות היא דבר מצויין רק אחרי שאנחנו יודעים שכל מי שיש לו תחנת דלק עומד בקריטריונים, ברשיונות.

דוד טל: שלא ייווצר מצב שניתן איזה הכשר לתחנה שהיא כשרה אבל לא גלאט.

אתי בנדלר: השאלה היא לא אם אנחנו נותנים הכשר לתחנה שפועלת שלא כדין, אלא אם החוק הספציפי הזה, שבעצם מנתק את מקורות האספקה לתחנת הדלק, הוא הדרך הראויה והמידתית להילחם באותן תחנות שאינן גלאט.

אהוד יחיאל: קיימת היום פעילות נגד התחנות.

אהוד יחיאל: ישנו חוק התכנון והבנייה, חוק רישוי עסקים.

אהוד יחיאל: יש גם פעילות משותפת של משרדי התשתיות, פנים והמשטרה נגד התחנות הפיראטיות.

אהוד יחיאל: בשנת 2003 פינינו כ-40 תחנות כאלו.

שלום שמחון: לא אמרתם את זה בסיור.

אהוד יחיאל: אנחנו מבצעים את הפעילות הזאת ונמשיך בה.

אהוד יחיאל: יש לנו עזרה מהמשטרה הירוקה, ממשרד הפנים.

אהוד יחיאל: אנחנו חושבים שלא צריך לחפש את הראשנים בביצה, אלא לייבש את הביצה.

אהוד יחיאל: קשה למצוא את הראשנים, כמו שקשה לעשות רשימה של כל התחנות הפיראטיות.

אהוד יחיאל: קשה לנו לעקוב אחרי כל תחנה.

שלום שמחון: קיימנו סיור בירושלים לפני כ-3 חודשים.

שלום שמחון: האם פיניתם איזו שהיא תחנה בירושלים?

אהוד יחיאל: מאז לא פינינו.

אהוד יחיאל: בירושלים פונו 12 תחנות ב-2003.

אהוד יחיאל: הייתי אומר שאדוני יחכה ויראה.

אהוד יחיאל: אין לנו אפשרות לעשות רשימה של התחנות הלא חוקיות, כי ג'יפ או טנדר שיש עליו מיכל של 4000 הוא תחנה פיראטית.

אהוד יחיאל: לחפש כאלה זה מאוד קשה.

אהוד יחיאל: אנחנו לא רוצים לפעול נגד התחנות הקיימות או להכביד עליהן, אלא לעשות רשימה מוכרת וידועה של התחנות המורשות.

שלום שמחון: מה אתם רוצים לעשות?

שלום שמחון: רשימה חיובית?

אהוד יחיאל: כן.

אהוד יחיאל: אנחנו נעשה גם רשימה שלילית, אבל לא נוכל להתחייב שהיא תהיה רשימה מלאה כי כל שני וחמישי צצה תחנה חדשה.

קוקה: יודעים אחרי 48 שעות על כך שעלתה תחנה פיראטית.

קוקה: השטח אחרי שעה מודיע שיש תחנה פיראטית חדשה.

קוקה: משרד התשתיות יודע על זה אחרי כמה ימים.

אהוד יחיאל: אנחנו מברכים על סיוע מאיגוד בעלי התחנות, אבל אני לא חושב שזה יהיה מקור ודאי.

שמואל אנג'ל: החוק הזה אמור למגר את התופעה של תחנה פיראטית.

שמואל אנג'ל: מאוד קל לאפיין תחנה פיראטית.

שמואל אנג'ל: תחנה פיראטית זה כל מי שמוכר, מספק או מתדלק מתוך מיכל נייח או נייד בלי שיש לו אישור לכך.

שמואל אנג'ל: יש 470 כאלה.

דוד טל: 470?

דוד טל: שמענו על 70.

שמואל אנג'ל: ידידי, קוקה, מקבל ממני רשימות.

קוקה: המספרים הם יותר קטנים.

שמואל אנג'ל: מדובר בתופעה רחבת היקף שצריך לטפל בה.

שמואל אנג'ל: תלך לכל מיכל נייח או נייד שמוכר, מספק או מתדלק בלי אישורים מתאימים.

שמואל אנג'ל: אני חושב שיש היום כמות מכלים אדירה, כולל במפעלים ומוסדות שלא נספרים.

שמואל אנג'ל: כשאתה שם במפעל תעשייתי מיכל, אתה צריך את האישור של משרד העבודה לצורך ההצבה, את אישורי הבטיחות לחשמל.

שמואל אנג'ל: איפה התחנות הפיראטיות?

שמואל אנג'ל: בתוך מוסכים, בתוך פנצ'ריות, בין הפרדסים, על טנדרים.

שמואל אנג'ל: אנחנו משקיעים בתחנות.

שמואל אנג'ל: אני יודע שסביב 3 תחנות שאני בונה יש לפחות 3, 4 מכלים פיראטיים.

שלום שמחון: מישהו מביא לתחנות בין הפרדסים את הדלק, נכון?

שמואל אנג'ל: אני בעד החוק הזה, כולל טיפול במי שמביא להם את הדלק ובמפעילים עצמם.

שלום שמחון: אם חברות הדלק היו מסתדרות בינן לבין עצמן, הן לא היו צריכות את החוק הזה.

שמואל אנג'ל: נגעת עכשיו בשורש הבעיה.

שמואל אנג'ל: קח את דף התפוצה של מנהל הדלק, יש שם 35 חברות דלק רשומות, כשמתוכן 27 פעילות.

שמואל אנג'ל: זה שורש הבעיה.

שמואל אנג'ל: למה קמו פיראטיות?

שמואל אנג'ל: כי כשיש 27 חברות דלק ומתוכן ל-20 אין צינורות שיווק, אז רמת המחיר יורדת ואתה צריך למהול קצת כדי להוריד את המחיר.

שמואל אנג'ל: זאת התחרות.

שמואל אנג'ל: הבעיה בתחנות הפיראטיות היא לא רק בהגדרה.

שמואל אנג'ל: היום לא דורשים מחברת דלק שום דבר.

שמואל אנג'ל: פעם ביקשו הוכחת יכולת כלכלית.

שמואל אנג'ל: אני כבעלי חברת דלק זורק תעודות לאנשים, כל מי שרוצה לוקח במחיר בז"ן.

שמואל אנג'ל: אני מרוויח 20 שקל ל-1000 ליטר.

שמואל אנג'ל: זה אחלה כסף.

שמואל אנג'ל: זה שורש הבעיה.

שמואל אנג'ל: מכאן מתחיל השוק הפיראטי לצמוח.

שמואל אנג'ל: הבעיה מתחילה איפה שהוא בראש, כאשר הראש הוא משרד התשתיות הלאומיות שלא מטפל בבעיה.

שלום שמחון: אחרי זה נסגור את בז"ן?

ישראל יניב: אגב, את מנכ"ל בז"ן גם צריך להכניס לכלא אם הוא מספק לחברה.

ישראל יניב: .

שמואל אנג'ל: בואו נתמקד בתחנות הפיראטיות, לא משנה אם זה 7 שנים, 5 שנים או שעה ונסגור אותן.

יריב בקטה: החוק צריך להתייחס למה שנקרא פיראטי פר-סה, הוא לא צריך לאפשר לאכוף חוקים אחרים.

יריב בקטה: הוא צריך לבדוק ולאסור מכירה לתחנה פיראטית.

יריב בקטה: מה היא תחנה פיראטית פר-סה?

יריב בקטה: זאת תחנה שמוכרת לציבור ושהוקמה ללא היתר בנייה.

יריב בקטה: הליך הקמה של תחנת דלק הוא הליך שנמשך, לעיתים, עד 5 שנים, מחייב אישורים מכל הרשויות, השקעת כספים רבים מאוד, כאשר בסוף התהליך הזה מקבלים את אותו היתר בנייה.

יריב בקטה: תחנה שקיבלה היתר בנייה היא תחנה חוקית שעומדת בכל הדרישות החוקיות.

אתי בנדלר: או שהתחילה את דרכה כתחנה חוקית.

יריב בקטה: במידה ודברים ישתנו, הרשויות יטילו דרישות חדשות.

יריב בקטה: זה אבן הבוחן שמבחין בין תחנה פיראטית לתחנה חוקית.

יריב בקטה: אם מנתחים את הצעות החוק, אז ההצעה של אדוני אומרת שבית המשפט יקבע מה היא תחנה חוקית ומה היא תחנה לא חוקית.

יריב בקטה: הניסיון שלנו מראה שבתי משפט מתמהמהים, לוקח להם הרבה מאוד זמן להחליט.

יריב בקטה: אנחנו חוששים שעד שהחוק הזה ייושם יעברו שנים רבות.

יריב בקטה: לא זה מה שאנחנו רוצים.

יריב בקטה: הצעת החוק של חברת הכנסת מלי פולישוק מקנה למינהל הדלק סמכות להגדיר מה היא תחנה פיראטית ומה היא תחנה חוקית, כשבעצם היא לא קובעת קריטריונים.

יריב בקטה: גם זה דבר שהוא לא ראוי.

יריב בקטה: אנחנו סבורים שצריך להקנות את הסמכות למינהל הדלק, לא לבתי משפט, כאשר צריך להנחות אותו לבצע את הבדיקה.

לאה ורון: מה לגבי רשיון עסק?

יריב בקטה: שוק הדלק הוא שוק מאוד דינאמי: תחנות מחליפות ידיים, יש השכרות חדשות לבקרים.

יריב בקטה: תחנת סביון, לדוגמה, קיימת משנת 1953.

יריב בקטה: בשנת 2000 השכירו אותה.

יריב בקטה: מאז, בשל דרישות שונות של הרשויות, היא לא מצליחה לקבל רשיון עסק.

שלום שמחון: מה אתה מציע?

יריב בקטה: צריך ללכת לפי היתר בנייה.

יריב בקטה: זה אבן הבוחן בין תחנה פיראטית לתחנה שאינה פיראטית.

ישראל יניב: אם הבנתי נכון, זה או היתר בנייה או רשיון.

שלום שמחון: מה שאתה אומר הוא שמי שאין לו היתר בנייה לא מוכרים לו.

יריב בקטה: מי שאין לו היתר בנייה לתחנת תדלוק ציבורית נכנס להגדרה של תחנה פיראטית.

אתי בנדלר: אתה מוציא את התחנות הפנימיות?

יריב בקטה: שמענו פה כל מיני דברים מעורפלים.

יריב בקטה: אם יש תחנה פנימית שבפועל מוכרת לציבור, אז היא נחשבת תחנה פיראטית לכל דבר ועניין.

יריב בקטה: זה שהיא נמצאת במפעל או בקיבוץ ומכונה תחנה פנימית זה לא משנה.

יריב בקטה: אבן הבוחן יהיה היתר בנייה.

ישראל יניב: למה תחנת סביון היא לא פיראטית?

יריב בקטה: תחרות איננה הפקרות.

יריב בקטה: לא ייתכן שבשם התחרות יסכנו חיי אדם.

יריב בקטה: לא צריך לחכות שיקרה אסון כדי שנתעורר.

שלום שמחון: תחנות הדלק הפנימיות מסכנות חיי אדם?

יריב בקטה: תחנה פיראטית בדיון בבית המשפט העליון ניסתה לקרוא לעזרתה משיקולים של חופש התחרות.

יריב בקטה: בית משפט אסר את המשך הפעלתה.

יריב בקטה: אם יש תחנה פנימית שהוקמה בלי היתר, פועלת בלי רשיון עסק ומוכרת לציבור, אז הכותרת של תחנה פנימית לא מכשירה את זה שהיא תחנה פיראטית.

דוד טל: אסור לוועדה להסתפק בהיתר בנייה.

דוד טל: אם לא יהיה רשיון עסק, אז ביום הראשון שיקרה משהו כל הזרקורים יופנו לרשויות הרלוונטיות בטענה שהן לא עשו די כדי למנוע דליקה, פיצוץ.

דוד טל: אני רוצה להיות בטוח שאזרחי מדינת ישראל בטוחים.

דוד טל: אני חושב שרשיון עסק זה אחד הכלים שמבטיחים את זה.

שלום שמחון: תוך שנייה בעל התחנה הפיראטית שם את ראש הפקחים בעירייה על קו הטלפון, כשזה אומר שיום, יומיים הדבר ייקח.

שלום שמחון: קשרים מסדרים כל דבר.

דוד טל: אני לא יכול להסכים לזה.

שלום שמחון: זה מה שהיה.

דוד טל: דבר כזה מושחת צריך לעקור מהשורש.

דוד טל: אם נעלים עין בקטע הזה, אז בסופו של יום זה יגיע אלינו בחזרה כשיקרה משהו.

דוד טל: להרבה מאוד פאבים אין רשיון עסק.

דוד טל: אין להם אפילו אישור מכיבוי אש.

דוד טל: מה יהיה אם יקרה שם אסון?

דוד טל: חובת הנאמנות שלי היא לאזרחים, לא לבעלי התחנות.

שמואל בורסי: אני רוצה להתייחס לשני מושגים שעלו בדיון.

שמואל בורסי: האחד זה תחנת תדלוק פנימית, והמושג השני זה מחסן נפט קמעונאי.

שמואל בורסי: קיימות תקנות שנקראות תקנות רישוי עסקים (אחסנת נפט), התשל"ז-1976.

שמואל בורסי: תחנת תדלוק פנימית על פי אותן תקנות מוגדרת כאתר לאחסנת נפט לתדלוק רכב לצריכה עצמית.

שמואל בורסי: האיסור למכור דלק לציבור קיים בחקיקה.

שמואל בורסי: אני רוצה להתייחס להגדרה של מחסן קמעונאי.

שמואל בורסי: אני רוצה להתייחס לסעיף 12 להצעת החוק של חבר הכנסת שלום שמחון.

שמואל בורסי: סעיף 12 אומר שעל אף האמור בכל דין, היתר לפי החוק למחסנים פרטיים לאחסון נפט לא יינתן אלא אם מכירת הנפט ממחסן כאמור היא למילוי כלי רכב המיועדים להובלת מוצרי נפט בלבד.

שמואל בורסי: אם הכוונה במינוח למחסנים פרטיים, ואם הכוונה של החוק היא לא למנוע את מה שהיה עד עכשיו, הרי נכון יהיה לבטל את אותו סעיף 12 כי הוא גורם עוול לחברות אשר מפעילות כדין מחסני נפט קמעונאי עם היתר בנייה, עם רשיון עסק, לאחר שהן עמדו בכל התנאים, כולל של המשרד לאיכות הסביבה, כולל של משרד העבודה.

שמואל בורסי: הגדרת מחסן קמעונאי על פי אותן תקנות זה אתר שבו מאחסנים נפט סוג ב' או סוג ג' בכמות שאינה עולה על 50 קילו ליטר לשם מכירה, להבדיל מתחנות תדלוק פנימיות.

שמואל בורסי: אותם מחסני נפט קמעונאי מסוכנים.

שמואל בורסי: אם הם היו מסוכנים הם לא היו מקבלים היתר בנייה, הם לא היו מקבלים רשיון עסק.

שמואל בורסי: מדובר במחסנים שמוכרים רק סולר, לא בנזין.

שמואל בורסי: רמת הנפיצות של סולר היא נמוכה מאוד לעומת בנזין.

שמואל בורסי: אם אנחנו מדברים על פעולתן של חברות הדלק הגדולות, אז אני רוצה להציג פה תמונה של תחנת דלק במתחם שפיים, 10 מטר מפתח חנות ACE וכל ושדרת החנויות המפוארת במתחם שפיים.

שמואל בורסי: רבותי, לתחנה הזאת יש רשיונות אבל היא לא חוקית, כי בחוק כתוב שלא יינתן אישור להתקין מכל דלק על קרקעי למכירת בנזין.

שלום שמחון: האם אתם רוצים שנמגר את התופעה, או שנתעסק בתחרות ביניכם?

שמואל בורסי: כל משק הדלק טעון בתחרות.

שמואל בורסי: מנכ"ל חברת "טן" דיבר בצורה מאוד יפה.

שמואל בורסי: אנחנו נגד פיראטיות, אבל אל תכרתו את מטה לחמנו.

שמואל בורסי: אין שום סיבה בעולם למנוע ממחסני נפט, שפועלים בהיתר, שעברו את כל ועדות התכנון את המכירה.

שמואל בורסי: ניסו ב-3 השנים אחרונות לתקן את התקנות ב3 הצעות שונות אבל לא הצליחו.

שמואל בורסי: עכשיו מנסים דרך החוק הזה לבטל את אותן תקנות בצורה עקיפה.

אליעד שרגא: אני רוצה לברך את יושב-ראש הוועדה ואת חברת הכנסת מלי פולישוק-בלוך על הצעות החוק שהם הניחו על השולחן.

אליעד שרגא: אנחנו חושבים שהצעות החוק ראויות.

אליעד שרגא: אנחנו חושבים שישנם מעט מאוד תיקונים בהצעות שיפתרו את הבעיה.

אליעד שרגא: אנשים שוכחים שמדובר פה בפצצה מתקתקת, גם אקולוגית, גם ביטחונית, גם בטיחותית, גם תעבורתית.

אליעד שרגא: בית המשפט העליון כתב דברים מאוד קשים על התופעה הזאת בפסק דין לפניכ- 3 חודשים.

אליעד שרגא: הדבר הקשה והגרוע יותר מכל הבעיות שהזכרתי אותן זה שמשפחות הפשע המאורגן השתלטו על השוק הזה.

אליעד שרגא: השוק הזה הוא שוק שנותן לגיטימציה לאנשים לא חוקיים לעשות הרבה כסף לא חוקי.

אליעד שרגא: זה מאוד לגיטימי, להבדיל מסמים או כל עשייה פלילית אחרת להיות בעל תחנת דלק פיראטית.

אליעד שרגא: אני אומר את הדברים האלה, כי לצערי הרב הארגון במשך קרוב ל-4 שנים מנהל מלחמה כנגד התחנות הפיראטיות.

אליעד שרגא: הצלחנו לסגור קרוב ל-200 תחנות.

אליעד שרגא: לצערי הרב, נפתחו 200 חדשות במקביל.

אליעד שרגא: יכול להיות שמה שאמר מנכ"ל "טן" הוא גם נכון, שלולא היתה רפורמה בשוק הדלק והיו נותנים לכל דיכפין רשיון להקים חברת דלק לא היינו מתמודדים עם התופעה הזאת.

אליעד שרגא: מאחר וזאת לא האופציה שמונחת, אלא מונחת אופציה אחרת שמנסה לשרש את התופעה, אז אני חושב שאותה צריך לקדם ולקדם במהירות.

אליעד שרגא: ישבנו בוועדה הזאת לפני כשנה, כשנה וחצי בדיון על הצעת חוק.

אליעד שרגא: .

דוד טל: איזה הצעת חוק?

דוד טל: של נחמה רונן?

אליעד שרגא: כן.

אליעד שרגא: אני מקבל את מה שאמר חבר הכנסת דוד טל על כך שיש תובנה שנולדה ברשות להגבלים עסקיים שהתחרות היא חזות הכל.

אליעד שרגא: נכון שערך התחרות הוא ערך שחייבים להגן עליו, חייבים לקדש אותו, אבל זה לא ערך שיכול לגבור על ערך שוויון בפני החוק או ערך של שלטון החוק.

אליעד שרגא: אם יש אמירה של הממונה על ההגבלים העסקיים שהוא בעד תחרות זה יפה מאוד, אבל אי אפשר להכניס תחרות בדלת האחורית.

אליעד שרגא: אי אפשר לקחת תחנה פנימית ולעשות ממנה תחנה ציבורית.

אליעד שרגא: תחנה פנימית נועדה למכור דלק לצרכנים פנימיים של אותו קיבוץ, של אותו מפעל.

אליעד שרגא: .

אליעד שרגא: לו היינו רוצים לפתוח את התחנה הזאת ולעשות ממנה תחנה ציבורית זה בסדר גמור, היא רק היתה צריכה להחיל על עצמה את כל מה שנדרש מתחנה ציבורית.

אליעד שרגא: אותו דבר לגבי המחסן הקמעונאי.

אליעד שרגא: גם פה מנסים בדלת האחורית.

אליעד שרגא: .

שמואל בורסי: יש הגדרה.

אליעד שרגא: ההגדרה הזאת שנויה במחלוקת.

אליעד שרגא: משרדי הממשלה חושבים שאתה טועה בפרשנות של ההגדרה הזאת.

אליעד שרגא: מחסן קמעונאי כשמו כן הוא.

אליעד שרגא: אסור להכשיר בדלת האחורית כל מיני שרצים שמשמשים איזו שהיא כסות למכירה לציבור הרחב.

אליעד שרגא: .

אליעד שרגא: אני מצטרף למה שחבר הכנסת טל אמר לגבי רשיון עסק.

אליעד שרגא: רשיון עסק הוא חובה.

אליעד שרגא: אי אפשר להסתמך רק על היתר בנייה.

אליעד שרגא: חייבים את שניהם כדי לייצר תחנה שהיא לגיטימית, מוכרת לפי דין ואינה מהווה סיכון לציבור.

ענת קליין: עמדת הממונה מאוד ברורה.

ענת קליין: אף אחד לא מבקש לקחת תחנות שמהוות מפגע ציבורי, מהוות סכנה לחיי אדם ולהכשיר אותן בראי התחרות.

ענת קליין: יש סעיף מאוד ברור שבא ואומר שתחנה שמהווה סכנה לחיי אדם היא תחנה לא חוקית.

ענת קליין: אף אחד לא מבקש להכשיר תחנות כאלו.

ענת קליין: אנחנו רק אומרים שבסנקציות פליליות, בסנקציות של אי אספקה, בסנקציות שהן כל כך גורפות צריך להשתמש במידתיות.

ענת קליין: אתה לוקח תחנות לא חוקיות וכלפיהן אתה מפעיל את הסנקציה הגורפת הזאת.

ענת קליין: לגבי התחנות בתחום האפור יש מספיק חוקים כדי לטפל בהן, לא צריך לקחת את הסנקציות הגורפות האלו ולהלביש אותן על התחנות האלו.

ענת קליין: העמדה של הממונה מוצגת כאן בצורה לא נכונה, כי אף אחד לא מבקש להכשיר את הדברים האלה בראי התחרות.

ענת קליין: התחרות היא לא חזות הכל, היא בסך הכל באה להגן על המידתיות של הסנקציות הגורפות האלו כך שהן שלא יופעלו כלפי כל תחנה במדינת ישראל.

מל פולישוק-בלוך: מה שעמד לנגד עיני כשהגשתי את הצעת החוק הזאת היתה הסוגייה של איכות סביבה ותועלת הציבור.

מל פולישוק-בלוך: בסיור שעשינו ראינו איך נראית חצר אחורית של תחנת דלק.

מל פולישוק-בלוך: אני גם מכירה את התחנה בשפיים.

מל פולישוק-בלוך: גם בשפיים זה לא תקין.

מל פולישוק-בלוך: אפילו שר התשתיות דרבן אותי להגיש את הצעת החוק הזאת.

דוד טל: הצעת החוק הזאת היא על דעתו?

מל פולישוק-בלוך: לא נתתי לו אותה לאישור.

מל פולישוק-בלוך: הוא ראה את זה כמו כל חברי הכנסת.

מל פולישוק-בלוך: סעיף 1 לא היה על דעת משרד התשתיות או על דעת השר.

מל פולישוק-בלוך: קיבלתי את דעת המשרד שבעצם יותר נכון וקל לעשות רשימה חיובית, כי לרשימה שלילית אין סוף.

מל פולישוק-בלוך: אסור שתהיה פירצה שדרכה ייכנסו כל החצרות שראינו.

מל פולישוק-בלוך: אנחנו צריכים להישמר מזה.

מל פולישוק-בלוך: רק תחנת תדלוק שניתן לה היתר בנייה והיא מוכרת דלק על פי אישור יכולה לפעול.

מל פולישוק-בלוך: בכל דבר אחר אסור שיימכר דלק.

מל פולישוק-בלוך: אנחנו צריכים להימנע ממצב שתהיה פירצה שתאפשר תחת כל מיני כובעים למכור דלק.

שלום שמחון: אנחנו נבקש את העמדה של משרד התשתיות הלאומיות לגבי המחסנים הקמעונאים לישיבה הבאה.

שלום שמחון: האם, חברת הכנסת פולישוק, מקובל עלייך שנאחד את שתי הצעות החוק להצעת חוק אחת?

מל פולישוק-בלוך: כן.

שלום שמחון: אנחנו נצביע כרגע על האיחוד.

שלום שמחון: בישיבה הבאה נמשיך בכפוף למה שהתבקש כאן.

שלום שמחון: מי בעד איחוד הצעות החוק של חברת הכנסת פולישוק ושל חבר הכנסת שמחון להצעת חוק אחת?

שלום שמחון: ה צ ב ע ה בעד – 3 נגד – 0 האיחוד אושר יש לנו כוונה לחוקק את החוק הזה במהירות כדי למגר את התופעה.